Πιτίτσα Αχαΐας

Η ΠιτίτσαΠαλιότερα υπήρχε η γραφή της ονομασίας και ως Πυτίτσα. είναι μικρό χωριό της πρώην επαρχίας Πατρών του Νομού Αχαΐας. Σήμερα είναι δημοτικό διαμέρισμα του πρώην Δήμου Ρίου με 26 κατοίκους. Βρίσκεται σε υψόμετρο 631 μέτρων. Η Πιτίτσα είναι γνωστή για την Ανάβαση Πιτίτσας από τους παλιότερους αγώνες στο πανελλήνιο πρωτάθλημα αναβάσεων αυτοκινήτου.

Ιστορικά στοιχεία
Άγνωστο πότε πρώτο κατοικήθηκε αναφέρεται στην Ενετική απογραφή του 1689 με 14 κατοίκους και του 1700 με 4Παναγόπουλος, Ιστορικό λεξικό περιοχής Δήμου Ρίου, λήμμα Πιτίτσα.. Σε άλλες απογραφές είχε 14 οικογένειες το 1828, 168 κατοίκους το 1899 και 231 το 1961. Η επικρατέστερη εκδοχή για το όνομα είναι ότι προέρχεται από το «πυτία» που μεταφορικά έχει την ερμηνεία τόπου που κατοικούσαν βοσκοί με τα ζώα τους. Υπάρχει και η εκδοχή ότι προέρχεται από το σλάβικο «Ptixa», που ερμηνεύεται ως «μέρος από πουλιά».

Διοικητικά στοιχεία
Το 1835 αποτέλεσε χωριό του νεοσύστατου Δήμου Αργυραίων έως το 1841 που καταργήθηκε ο δήμος. Από το 1841 χωριό του Δήμου Ερινεού έως το 1912Νεολόγος, φύλλο 23 Φεβρουαρίου 1909, Α.Γ. Τραμπαδώρος άρθρο: «Οι πυρετοί εν την Επαρχίαν Πατρών, Δήμος Ερινεού».. Το 1912 αποτέλεσε οικισμό της κοινότητας Σελλών που μόλις είχε δημιουργηθείΕλληνική Εταιρεία Τοπικής Ανάπτυξης και Αυτοδιοίκησης Κοινότητα Σελλών διοικητικές μεταβολές. Το 1924 αποσπάται από την κοινότητα Σελλών στην νεοσύστατη κοινότητα Πιτίτσης που αποτέλεσε τον μοναδικό οικισμόΕλληνική Εταιρεία Τοπικής Ανάπτυξης και Αυτοδιοίκησης Κοινότητα Πιτίτσης διοικητικές μεταβολές. Το 1997 με το Σχέδιο Καποδίστριας αποτέλεσε δημοτικό διαμέρισμα του Δήμου Ρίου.

Πρόεδρος της Τοπικής Κοινότητας Πιτίτσας είναι ο Ιωάννης Αλεξόπουλος.

Παραπομπές

Βιβλιογραφία

 Αλέξιος Παναγόπουλος, Ιστορικό λεξικό περιοχής Δήμου Ρίου Νομού Αχαΐας (από την αρχαιότητα μέχρι σήμερα), Εκδόσεις «περί τεχνών», Πάτρα 2003, λήμμα Πιτίτσα. ISBN 960-8260-32-9.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Ρίου
Κατηγορία:Δήμος Πατρέων